Ylistys eläimille -festivaali – Tiede x taide x eläinten oikeudet
Ylistys eläimille on poikkitaiteellinen ja -tieteellinen festivaali, jonka sydämessä ovat eläinten oikeudet.
Ylistys eläimille on poikkitaiteellinen ja -tieteellinen festivaali, jonka sydämessä ovat eläinten oikeudet. Festivaali on juhla, joka kokoaa yhteen niin samanmieliset kuin eläinten oikeuksia hieman kauempaakin tarkastelevat. Se rakentuu tutkijoiden puheenvuoroista, taiteilijoiden esityksistä ja eläinoikeustoimijoiden vuorovaikutuksesta. Tapahtuma levittäytyy Stoan eri tiloihin ja yhdistää näyttelyt, puheenvuorot ja esitykset. Se on samaan aikaan ajatuksia herättävä ja viihdyttävä: musiikkia, keskustelua, naurua, ruokaa ja juomaa. Ylistys eläimille ei ole pelkkä tapahtuma, se on tila, jossa eläin ei ole kohde vaan vahvasti läsnä. Tavoitteena on synnyttää vuosittain toistuva festivaali, joka yhdistää taiteen ja tutkimuksen tavalla, joka herättää tunteita, jakaa tietoa ja motivoi pitämään eläinten puolta myös jatkossa. Festivaalin sydämenä toimii Todellisuus sellaisena, kuin se ei meille näyttäydy -näyttely, joka jatkuu Stoan tiloissa tapahtuman jälkeen aina 22.11.2026 asti. Ylistys eläimille -festivaalin järjestävät Eläinoikeusakatemia ja Häiriköt Päämaja.